和陶彭泽归田园居 其一
归来寡人事，被褐游青山。芳草满径生，又阅新岁年。云飞返层岩，鱼跃当深渊。长松夹幽户，新秫垂高田。俯仰自无愧，笑傲林壑间。数卷积案头，一觞倒花前。飞飞布谷鸟，蔼蔼桑树烟。红尘绝外想，白雪任盈颠。贫穷岂不念，栖迟有馀闲。清风北窗来，聊复乐自然。
主题：田园
情感：失意、孤独